Document ID: 31993R0025

ΚΑΝΟΝΙΣΜΟΣ (ΕΟΚ) αριθ. 25/93 ΤΗΣ ΕΠΙΤΡΟΠΗΣ της 8ης Ιανουαρίου 1993 για την έκδοση πιστοποιητικών εισαγωγής για τις κονσέρβες ορισμένων ειδών και σκομβροειδών, καταγωγής ορισμένων τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευτικών προϊόντων (1) και της υδατοκαλλιέργειας,
τον κανονισμό (ΕΟΚ) αριθ. 3900/92 της Επιτροπής (2) για τη θέσπιση των ειδικών λεπτομερειών εφαρμογής του κανονισμού (ΕΟΚ) αριθ. 3759/92 όσον αφορά το κοινοτικό καθεστώς εισαγωγής κονσερβών ορισμένων ειδών τόνου, σκομβροειδών και σαρδέλας, καταγωγής ορισμένων τρίτων χωρών, και ιδίως το άρθρο 3 παράγραφος 1,
Εκτιμώντας:
ότι το άρθρο 3 παράγραφος 1 του προαναφερόμενου κανονισμού κατένειμε 11 115 τόνους από τη συνολική ποσότητα των 74 100 τόνων στους νέους εισαγωγείς- ότι το άρθρο 4 παράγραφος 2 του εν λόγω κανονισμού προβλέπει ότι εάν οι ποσότητες για τις οποίες έχουν ζητηθεί πιστοποιητικά εισαγωγής υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης των ζητούμενων ποσοτήτων-
ότι για τους νέους εισαγωγείς οι αιτούμενες ποσότητες στις 4 και 5 Ιανουαρίου 1993 υπερβαίνουν τις διαθέσιμες ποσότητες- ότι πρέπει συνεπώς να καθορισθεί σε πιο βαθμό μπορούν να εκδίδονται τα πιστοποιητικά εισαγωγής-
ότι οι ποσότητες για τις οποίες εκδόθηκαν πιστοποιητικά εισαγωγής προσεγγίζουν την ποσότητα των 11 115 τόνων- ότι πρέπει να ανασταλεί συνεπώς ή έκδοση αυτών των πιστοποιητικών για τους νέους εισαγωγείς,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πιστοποιητικά εισαγωγής που έχουν ζητηθεί με βάση το άρθρο 3 παράγραφος 1 στοιχείο β) του κανονισμού (ΕΟΚ) αριθ. 3900/92 στις 4 και 5 Ιανουαρίου 1993 και διαβιβάστηκαν στην Επιτροπή στις 6 Ιανουαρίου 1993 για τις κονσέρβες τόνου του είδους thunnus, κοινή παλαμίδας ή τόνου ραβδωτού (Euthynnus pelamis) και άλλων ειδών του είδους Eurhynnua, που υπάγονται στους κωδικούς ΣΟ ex 1604 14 11, ex 1604 14 19, ex 1604 19 30 και ex 1604 20 70, καταγωγής τρίτων χωρών, που αναφέρονται στο άρθρο 1 παράγραφος 1 του εν λόγω κανονισμού, εκδίδονται μέχρι 3,61 % της αιτουμένης ποσότητας.
Για τα προϊόντα που αναφέρονται στο πρώτο εδάφιο η έκδοση των πιστοποιητικών εισαγωγής αναστέλλεται για τις αιτήσεις που υποβλήθηκαν με βάση το άρθρο 3 παράγραφος 1 στοιχείο β) του κανονισμού (ΕΟΚ) αριθ. 3900/92, από τις 6 Ιανουαρίου 1993.
Άρθρο 2
Ο παρών κανονισμός αρχίζει να ισχύει την 11η Ιανουαρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιανουαρίου 1993.

Labels: 3
17
5
6